Kiøbenhavns Postrytter, 1795-10-05
Paris, den 18de September. Decrete, Protocole, og Archiv=Committeen, som det af Conventen var overdraget at opgiøre Stemmerne for Antagelsen af Constitutionen og Decreterne af 5te og 13de Fructidor, har ved eet af sine Lemmer, Danjou, i Mødet den 11te September aflagt en provisorisk Jndberetning. Det uhyre Antal af Antagelses-Protocoller, Committeen har faaet, tillader den ikke, sagde han, i Dag at aflægge eder det fuldstændige Regnskab; men det skal blive eder forelagt, dette Regnskab, trods Jntriquens og Troeløshedens Raab. Bagvaskelsen har allerede udspreedt Tunge over deres Caracteer, som J have overdraget dette Arbeide; det er Royalismens sidste Tilflugt i dens Dødskamp. Vi ville sige eder Sandheden heel, skulde end denne Sandhed bedrøve eder. Udslagene bebude os, at Frankerig vil Republiken, og afskyer Tyranniet. Vi kunne sværge det ved Friehedens Gruus, ved vore seierrige Hæres Mod, ved Aristokratiets Feighed. Republiken skal gaae seierrig ud af saa mange Kampe. - Dette Budskab, der modtoges med meget levende bifald, blev stadfæstet i Mødet den 13de September. Det er overdraget mig, sagde samme Committees Ordfører, endnu at giøre eder en Jndberetning om en Deel af det Arbeide, eders Committee i to Dage har overgivet sig til. Samme Aand besieler alle Franskes umaadelige Majoritet. Ja, vi forsikkre eder det, aldrig talte den republikanske Regiering flere Støtter, flere Tilhængere, flere Forsvarere. Det er Følelsen af Fædrelandskierlighed, der opflammer alt; det er næsten bestandig under de gientagne Skriig: leve Republiken man uden Jndskrænkning, uden Jndsigelse antager eders Love; disse Sandheder ere ligesaa bittre for Revolutionens Fiender, som de ere trøstefulde for Republikens ærlige Venner. Efter Fortegnelsen paa de i to Dage fra 34 Departements indkomne Protocoller, er Constitutionen der bleven antaget eenstemmig; en overvættes Majoritet antager Decreterne fra 5te og 13de Fructidor. Hvis dette Budskab paa ny fortiente meget levende bifald fra Logerne og Conventen selv, da var det med et utilbageholdet Glædes-Udbrud, Philip Delleville i Mødet den 15de udraabte: Knæler Royalister, knæler Anarchister, skiælver Stiemænd og Ransmænd, Fatter Mod, Borgere, der blot have været forvildede Lovenes Rige er kommet; Revolutionen er fuldbragt; Primairforsamlingernes Ønske forkynder sig; Constitutionen er overalt antaget. Lovgivere, den er ikke meer eders; den er det franske Folks. J maae sysselsætte eder med Valgforsamlingernes Sammenkald. Jeg forlanger, at Elleve=Commissionen skal overdrages at verificere Stemmerne for og imod Constitutionen og Decreterne, og at, efter at have forelagt eder Udslaget deraf, den foreslaaer Valgcorpsenes Sammenkaldelse. Dette Forslag blev sendt Elleve=Commissionen. Conventen er imidlertid saa vis paa sin Sag, at den i samme Møde har antaget et Decret om Raadslagningernes Orden, og det lovgivende Corpses Politie, hvori blant andet hvert Tegn til bifald eller Mishag strængelig er forbudet, saavel de trende Forsamlingers Lemmer som de ved Raadslagningen nærværende Borgere. Disse skulle blive siddende med blottet Hoved; de skulle bevare Taushed; hver Borger, der giver bifald eller Mishags Tegn, skal paa Øieblikket udelukkes af Logerne. Midlertid bleve Sectionslederne ved at opegge dem til anarchiske Skridt, især har Sectionen Lepelletier udmærket sig ved en Beslutning, som den har omsendt til de øvrige Sectioner, og hvori den har erklæret, at den ikke erkiender Primairsamlingernes Stemmeopgiørelse for rigtig og gyldig, med mindre den af hver Primairforsamling selv trykkes, bekiendtgiøres, opslaaes, og om sendes umiddelbar til hver Valgforsamling. Overalt ere disse Primairforsamlinger, der desuden for største Deelen erklære sig permanent, i bestandig Virksomhed, og udnævne nu deres Valgmænd. J nogle skulle Valgene falde paa anticonstitutionelle Skribenter, hvoriblant man nævner Richer Seriz, der i sit sidste Nummer har tydelig erklæret sig for en Konge, og den catholske Religion som herskende – i andre paa rige Kiøbmænd og forhen værende Procuratorer. Da de parisiske Sectioner, ved at erklære sig permanente, og tilskrive hinanden, begaaer en virkelig Forbrydelse, skal – siger alton. Merkur Sieyes have foreslaaet, at erklære dem for Oprørere. Dette er vel bleven forkastet; men Leyren ved Marly har virkelig faaet mere Artillerie og Munition, og Regieringen giver de Pariser, der i Sectionerne ere som Rædselsmænd deels blevne udstødt, deels foragtelig behandlede, deres Friehed og Vaaben igien, og de danne sig i Corps, for at forsvare Conventen; det samme skeer sten i alle Stæder og Communer, ja der siges endog, at Almeenvels=Committeen vilde friegive Duhem og de øvrige hæftede Biergmænd, og lade dem igien komme til Paris, ligesom man og har meget travelt med et Brev, røde Huemanden, Armonville har skreven til en hæftet Terrorist, hvori han siger, Conventen har fattet sig igien, og offentlig erklæret sig for de arme forfulgte Patrioter. Dette Brev aftrykke Journalisterne med bittre Anmærkninger, saavel mod Armonville som mod Conventen.